**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2025 m. spalio d. Nr.

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | AB „Miesto gijos“ |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** | Veiklos palaikymo komandos vadovė, veikianti pagal 2024-10-31 AB Vilniaus šilumos tinklų generalinio direktoriaus įsakymą Nr. V1-81 |
| **Telefonas** | 19118 |
| **El. pašto adresas** | [info@miestogijos.lt](mailto:info@miestogijos.lt) |

**PASLAUGŲ TEIKĖJAS**

|  |  |
| --- | --- |
| **Pavadinimas** | UAB „DOKRINAS“ |
| **Buveinės adresas** | Krokuvos g. 13, Vilnius |
| **Juridinio asmens kodas** | 124206091 |
| **PVM mokėtojo kodas** | nėra |
| **Banko sąskaita** | LT897044060001684356 |
| **Atstovas ir atstovavimo pagrindas** | Direktorė, atstovaujama pagal įstatus |
| **Telefonas** |  |
| **El. pašto adresas** | dokrinas@gmail.com |

1. **SUTARTIES DALYKAS**

1.1. Sutarties dalykas **kenkėjų naikinimo paslaugų** (toliau – **Paslaugos**) pirkimas–pardavimas.

1.2. Paslaugų teikimo vieta/os: Paslaugos teikiamos Užsakovo objektuose Vilniaus mieste. Preliminarus objektų, kuriuose teikiamos Paslaugos, sąrašas ir adresai nurodyti Sutarties specialiųjų sąlygų priedo Nr. 2 „Techninė specifikacija“ priede Nr. 1 „Preliminarus objektų sąrašas ir preliminarūs paslaugų teikimo kiekiai/ periodiškumas“.

1.3.Paslaugas priimti įgalioto atsakingo asmens kontaktiniai duomenys nurodyti Sutarties specialiųjų sąlygų 1 priede*.* Apie įgalioto asmens pasikeitimą Užsakovas informuoja Paslaugų teikėją šios Sutartyje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**
   1. Sutarčiai taikomas kainos apskaičiavimo būdas – fiksuotas įkainis. Užsakovas perka Paslaugas pagal poreikį Specialiųjų sąlygų 3 priede „Teikiamų Paslaugų įkainiai ir preliminarūs kiekiai/periodiškumas“nurodytais įkainiais*,* **neviršijant Sutarties specialiųjų sąlygų 2.2 punkte nurodytos Sutarties maksimalios kainos**. Užsakovas neįsipareigoja išpirkti Paslaugų preliminaraus kiekio ar bet kokios jo dalies, nepaisant to, Paslaugų preliminarūs kiekiai nėra laikomi maksimaliais kiekiais. Užsakovas taip pat neįsipareigoja išpirkti Paslaugų Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.

2.1.1. Esant poreikiui, Užsakovas gali įsigyti Techninėje specifikacijoje ir pasiūlyme nenurodytų, tačiau su pirkimo objektu susijusių paslaugų, neviršijant 10 procentų maksimalios sutarties vertės (jos nedidinant). Už paslaugas nenurodytas sąraše, tačiau su pirkimo objektu susijusias paslaugas bus apmokėta ne didesnėmis nei užsakymo dieną Paslaugų teikėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Paslaugų teikėjo pasiūlytomis, konkurencingomis ir rinką atitinkančiomis kainomis*.*

2.2. Atsižvelgiant į Sutarties Specialiųjų sąlygų 2.1 punktą:

Sutarties maksimali kaina yra 10000,00 Eur (dešimt tūkstančių eurų 00 ct) neįskaitant pridėtinės vertės mokesčio (toliau – **PVM**). Vadovaujantis Lietuvos Respublikos Pridėtinės vertės mokesčio įstatymo 20 str. 1 p. **Paslaugos neapmokestinamos PVM.**

* 1. Apmokėjimo sąlygos: Užsakovas Paslaugų teikėjui sumoka už faktiškai suteiktas Paslaugas pagal pateiktą sąskaitą – faktūrą, kuri išrašoma kenkėjų naikinimo paslaugų akto/aktų pagrindu kartą per mėnesį už faktiškai tą mėnesį suteiktas Paslaugas, per Bendrųjų sąlygų 5.11 punkte nurodytą terminą.

2.4. Paslaugų įkainių perskaičiavimas dėl kainų lygio kitimo atliekamas žemiau nustatyta tvarka. Paslaugų įkainis (neįskaitant PVM), Sutarties galiojimo laikotarpiu perskaičiuojami tokiomis sąlygomis:

2.4.1. Paslaugų įkainis Sutarties galiojimo laikotarpiu galės būti perskaičiuojamas ir keičiamas, jeigu Lietuvos Respublikos metinė infliacija pagal suderintą vartotojų kainų indeksą, remiantis Valstybės duomenų agentūros Oficialiosios statistikos portalo1 (https://osp.stat.gov.lt/), buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (perskaičiavimas atliekamas ne dažniau kaip kas 6 mėn.). Paslaugų įkainį perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Paslaugų įkainį. Paslaugų įkainis perskaičiuojamas pagal žemiau pateiktą formulę:

Cpn = Sn x (1 + I / 100), kur

Cpn – perskaičiuotas Paslaugų įkainis;

Sn – Sutartyje nustatytas Paslaugų įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis - (https://osp.stat.gov.lt/ ) , Pagrindiniai Lietuvos Respublikos rodikliai.

2.4.2. Perskaičiuotas Paslaugų įkainis įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri Užsakovo dar nebuvo užsakyta. Už Paslaugas, užsakytas iki susitarimo dėl Paslaugų įkainio perskaičiavimo pasirašymo dienos, Užsakovas apmoka taikant iki tol galiojusį Paslaugų įkainį, o už Paslaugas, užsakytas po susitarimo pasirašymo dienos, Paslaugų teikėjui bus apmokama taikant naują Paslaugų įkainį.

2.4.3. Paslaugų įkainio perskaičiavimas įforminamas Šalių pasirašomu susitarimu, kuriame užfiksuojama perskaičiuotas Paslaugų įkainis ir šio perskaičiavimo įsigaliojimo sąlygos.

**3. PASLAUGŲ SUTEIKIMAS**

3.1. Paslaugos turi būti suteiktos pagal Paslaugų tiekėjo su Užsakovu suderintą Paslaugų teikimo grafiką, kuris ne vėliau kaip per 7 darbo dienas nuo Sutarties pasirašymo dienos nustatomas Šalių rašytiniu susitarimu. Grafikas atnaujinimas po metų arba anksčiau pagal poreikį*.*

3.2. Bendras Paslaugų suteikimo terminas negali viršyti 24 (dvidešimt keturių) mėnesių nuo Sutarties įsigaliojimo dienos.

3.3. Šalys susitaria, kad esminėmis Sutarties sąlygomis laikys šiuos Sutarties punktus: 3.1. ir 4.1.

3.4. Suteikęs Paslaugas Užsakovui Paslaugų teikėjas pateikia dokumentus, nurodytus Sutarties specialiųjų sąlygų priedo Nr. 2 „Techninė specifikacija“ 4.1. punkte.

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 1 (vieną) darbo dieną nuo Užsakovo pranešimo apie nekokybiškas Paslaugas išsiuntimo Paslaugų teikėjui momento.

4.2. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas, ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos neįskaitant PVM.

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos, neįskaitant PVM

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, ar dėl aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos prekybinės, ekonominės ar finansinės sankcijos, Paslaugų teikėjas savo kompetencijos ribose įsipareigoja dėti maksimalias pastangas, siekiant apsaugoti Užsakovą bei susijusius trečiuosius asmenis nuo neigiamų pasekmių. Paslaugų teikėjas įsipareigoja atlyginti Užsakovo patirtus tiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

5.5. Jei Sutarties vykdymui taikomi socialiniai kriterijai ir/ar aplinkos apsaugos vadybos sistemų reikalavimai ir Paslaugų teikėjas, vykdydamas Sutartį, jų nesilaiko, Užsakovas užfiksavęs tokį pažeidimą, taiko 25,00 Eur (dvidešimt penkių eurų) dydžio baudą už kiekvieną uždelstą kalendorinę dieną iki pažeidimo pašalimo, bet ne daugiau kaip už 90 dienų.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – netesybomis.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomi aplinkos apsaugos vadybos sistemų reikalavimai: NE.

8.2. Sutarčiai taikomi socialiniai kriterijai: TAIP.

8.2.1.Paslaugų teikėjas turi patvirtintą **etikos (elgesio) kodeksą**, kurį taikys Sutarties vykdymo laikotarpiu. Tiekėjo etikos (elgesio) kodekse nustatytos elgesio normos, orientuotos į socialinės gerovės skatinimą **bent vienoje iš nurodytų socialinių sričių**: darbo sąlygos, darbuotojų sauga ir sveikata, darbuotojų teisės, žmogaus teisės, verslo etika ir valdysena, korupcijos prevencija.

8.3. Vykdomas žaliasis pirkimas, vadovaujantis Sutarties specialiųjų sąlygų priedo Nr. 2 „Techninė specifikacija“ 5 skyriaus nuostata.

8.4. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys.

8.5. Paslaugų teikėjas nėra registruotas PVM mokėtoju Lietuvos Respublikoje.

8.6. Ši Sutartis sudaryta lietuvių kalba, dviem egzemplioriais, turinčiais vienodą teisinę galią, po vieną kiekvienai Šaliai arba kvalifikuotais elektroniniais Šalių parašais. Sutartis Šalių perskaityta ir suprasta.

**9. PAKEIČIAMOS / NETAIKOMOS SUTARTIES BENDROSIOS SĄLYGOS**

9.1. Netaikomi šie Sutarties bendrųjų sąlygų punktai: -.

9.2. Pakeičiami šie Sutarties bendrųjų sąlygų punktai ir išdėstomi taip: -.

**PRIDEDAMA:**

1 priedas – Kontaktiniai adresai pranešimams siųsti ir asmenys, atsakingi už sutarties vykdymą.

2 priedas – Techninė specifikacija.

3 priedas –Teikiamų Paslaugų įkainiai ir preliminarūs kiekiai/periodiškumas.

4 priedas –Bendrosios sąlygos.

5 priedas – Tiekėjo atitikties deklaracija 2023.

**10. ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **AB „Miesto gijos“**  Veiklos palaikymo komandos vadovė | **Tiekėjas**  **UAB „DOKRINAS“**  Direktorė |

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

Sutarties rengėja(-s):*.*

Už ataskaitų paskelbimą teisės aktų nustatyta tvarka CVP IS atsakinga(-s):*.*

Už Sutarties vykdymą ir Sąskaitų priėmimą atsakinga(-s): Elena Sturlis, Turto valdymo ir priežiūros komandos turto priežiūros projektų vadovė, [elena.sturlis@miestogijos.lt](mailto:%65%6c%65%6e%61%2e%73%74%75%72%6c%69%73%40%6d%69%65%73%74%6f%67%69%6a%6f%73%2e%6c%74), +370 612 65724

Sutarties savininkas: *TVPK*

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.2. punktas)**
   1. Užsakovo kontaktiniai adresai pranešimams siųsti: adresas - *Spaudos g. 6-1, 05132 Vilnius, elektroninis paštas* –[*info@miestogijos.lt*](mailto:info@miestogijos.lt)*, tel. 19118.*
   2. Paslaugų Teikėjo kontaktiniai adresai pranešimams siųsti: *adresas - Krokuvos g. 13, Vilnius, elektroninis paštas –* [*dokrinas@gmail.com*](mailto:dokrinas@gmail.com)*, tel. +370 69886714, +370 5 2778856.*
2. **KONTAKTINIAI ASMENYS** 
   1. Užsakovo atstovų, kurie bus atsakingi už šios Sutarties vykdymą, kontaktai:,.
   2. Paslaugų Teikėjo atstovų, kurie bus atsakingi už šios Sutarties vykdymą, kontaktai: *­­­­­­­­­­­­­­­­­­­­­­­­.*
   3. Už Sutarties paviešinimą atsakinga Tiekimo grandinės komandos duomenų analitikė*.*

|  |  |
| --- | --- |
| **Užsakovas**  **AB „Miesto gijos“**  Veiklos palaikymo komandos vadovė | **Tiekėjas**  **UAB „DOKRINAS“**  Direktorė |

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ (parašas) (parašas)

Priedas Nr. 3

**TEIKIAMŲ PASLAUGŲ ĮKAINIAI IR PRELIMINARŪS KIEKIAI/PERIODIŠKUMAS**

|  |  |  |  |  |  |
| --- | --- | --- | --- | --- | --- |
| Pirkimo objektas | Preliminarus objektų kiekis (plotas) m2 | Preliminarus periodiškumas  per 1 metus (kartais) | Sutarties galiojimo laikotarpis metais | Įkainis Eur be PVM už 1 m2 | Kaina už visą numatytą kiekį visą sutarties galiojimo laikotarpį (6=3x2x5) |
| 1 | 2 | 3 | 4 | 5 | 6 |
| Deratizacija (Graužikų naikinimas) | 198686,96 m2 | 11 kartų | 2 metai | 0,0021 | 9179,34 |
| Dezinsekcija (Buitinių kenkėjų: vabzdžių, nariuotakojų ir pan. naikinimas) | 198686,96 m2 | 1 kartai | 2 metai | 0,002 | 794,75 |
| VISO Eur be PVM | | | | | 9974,09 |
| PVM | | | | | -\* |
| Viso Eur su PVM | | | | | 9974,09 |

*\* Vadovaujantis Lietuvos Respublikos Pridėtinės vertės mokesčio įstatymo 20 str. 1 p. perkamos Paslaugos neapmokestinamos PVM.*

*Į Paslaugų kainą yra įskaičiuotos visos su Paslaugų teikimu susijusios išlaidos ir mokesčiai.*

|  |  |
| --- | --- |
| **Užsakovas**  **AB „Miesto gijos“**  Veiklos palaikymo komandos vadovė | **Tiekėjas**  **UAB „DOKRINAS“**  Direktorė |

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ (parašas) (parašas)