**PASLAUGŲ PIRKIMO TECHNINĖ SPECIFIKACIJA**

**1. PIRKIMO OBJEKTAS**

1.1. Buitinių kenkėjų (vabzdžių, nariuotakojų ir pan.) ir graužikų (toliau – Kenkėjai) naikinimo paslaugos (toliau – Paslaugos).

**2. PIRKIMO OBJEKTO PRITAIKYMO SRITIS**

1. Tiekėjas užtikrina graužikų ir buitinių kenkėjų (vabzdžių, nariuotakojų ir pan.) naikinimą, objektuose, kurių adresai ir preliminarus sąrašas pateikti Techninės specifikacijos Priede Nr. 1.
2. Paslaugų teikimo terminas – 24 mėn. nuo Sutarties pasirašymo dienos.

**3. TECHNINIŲ REIKALAVIMŲ, KURIUOS TURI ATITIKTI PERKAMOS PASLAUGOS APRAŠYMO BŪDAI**

3.1. Tiekėjas turi vadovautis:

3.1.1. LR sveikatos apsaugos ministro 2009 m. vasario 2d. įsakymu NR. V-55 „Dėl privalomojo profilaktinio aplinkos kenksmingumo pašalinimo (dezinfekcijos, dezinsekcijos, deratizacijos) tvarkos aprašo patvirtinimo“ ir jo pakeitimais.

3.1.2. Lietuvos Respublikos sveikatos apsaugos ministro 2011m. balandžio 7d. įsakymu

Nr. V-327 „Dėl Lietuvos higienos normos HN 90:2011 „Dezinfekcijos, dezinsekcijos ir deratizacijos bendrieji saugos reikalavimai patvirtinimo“ (Žin., 2011, Nr.45-2113) ir jo pakeitimais.

3.1.3. Užkrėstumo kenkėjais nustatymo ir kenkėjų naikinimo efektyvumo įvertinimo metodinėmis rekomendacijomis (2015m.)

3.2. Tiekėjas įsipareigoja pagal Tiekėjo su Užsakovu suderintą Paslaugų teikimo grafiką (kuris ne vėliau kaip per 7 darbo dienas nuo Sutarties pasirašymo dienos nustatomas Šalių rašytiniu susitarimu ir kuris gali būti atnaujinamas po metų arba anksčiau pagal poreikį) suteikti Techninės specifikacijos Priede Nr. 1 numatytų patalpų priežiūrą lentelėje nurodytu periodiškumu, siekiant išaiškinti buitinių kenkėjų ir graužikų buvimą ir vykdyti jų naikinimą:

3.2.1. atlikti tyrimus, nustatant Kenkėjų rūšį, lokalizacijos vietas, patekimo kelius ir numatyti Kenkėjų kontrolės priemones;

3.2.2. Techninės specifikacijos Priede Nr. 1 nurodytose objektuose, patalpose profilaktiškai stebėti užkrėtimą Kenkėjais ir savo medžiagomis bei savo darbo jėga vykdyti jų naikinimą;

3.2.3. Užsakovui pranešus apie pastebėtus Kenkėjus (jeigu po Paslaugų suteikimo praėjo ne daugiau kaip 15 kalendorinių dienų), jų veisimosi vietose, per vieną darbo dieną suteikti intensyvias naikinimo paslaugas be papildomo mokesčio.

3.3. Techninės specifikacijos Priede Nr. 1 nurodytas objektų sąrašas, kiekiai, paslaugų teikimo periodiškumas yra preliminarūs ir gali keistis (didėti/mažėti).

**4. DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**

4.1. Tiekėjas kartą per mėnesį turi pateikti Paslaugų perdavimo - priėmimo aktą.

1. **DĖL ŽALIOJO PIRKIMO**

**Pirkimas laikomas žaliu,** vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508[[1]](#footnote-1) (aktualia redakcija) patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas) 5 punktu „*Vykdant neskelbiamas derybas ar neskelbiamą mažos vertės pirkimą, minimalūs aplinkos apsaugos kriterijai taikomi pasirinktinai – pirkimo vykdytojas vykdo žaliąjį pirkimą vadovaudamasis bet kuriuo (–ais) tvarkos aprašo 4 punkto papunkčiu (–ais), neatsižvelgdamas, ar produktas įtrauktas į produktų sąrašą*“ ir 4.4.4.1. punktu „*paslaugai teikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų*“ (dalies paslaugų teikimui bus naudojama aplinkai nekenksmingos priemonės - daugkartiniai gaudymo prietaisai).

Priedas Nr. 1 „Preliminarus objektų sąrašas ir preliminarūs paslaugų teikimo kiekiai/periodiškumas“.

1. https://e-seimas.lrs.lt/portal/legalAct/lt/TAD/TAIS.403512/asr [↑](#footnote-ref-1)